Zelestino II.a (aukeratutako aita santua)

Teobaldo Boccapecci edo Boccapeconai () 1124ko abenduaren 13an aita santu aukeratu zuten, baina kargua utzi zuen inbestitua izan aurretik.

Erroman jaio zen eta 1103 inguruan Paskoal II.a aita santuak Santa Maria Noveko kardinal diakono izendatu zuen. 1122ko konsistorioan Kalisto II.ak Sant'Anastasia al Palatinoko kardinal presbitero izendatu zuen.

Kalisto 1124ko abenduaren 13an hil zen eta hiru egun geroago konklabea ospatu zen zatiketa giroan. Boccapecci aita santu aukeratu zuten Pierleoni familia noble erromatarraren laguntzarekin, eta Zelestino II.a izena aukeratu zuen. Inbestidura ekitaldia Frangipani familiaren eta enperadorearen aldeko talde armatu batek eten zuen eta Zelestino zauritu egin zuten. Zisma bat saihesteko, hurrengo egunean uko egin zion eta Honorio II.a hurrengo abenduaren 21ean aukeratu zuten aita santu.

Kategoria:Erromatarrak
Kategoria:Italiako kardinalak
Kategoria:Antipapak